Honorius episcopus seruus seruorum Dei dilectis filiis abbati et conuentui sancti Stephani et decano et capitulo capelle ducis diuionensis salutem et apostolicam benedictionem iustis petentium desiderijs dignum est nos facilem prebere assensum et nota que a rationis tramite non discordant effectu prosequente complere. Eapropter dilecti in Domino filij nostris iustis postulationibus grato concurrentes assensu, compositionem super quadam prebenda quam nos filii abbas et conuentus petebatis in predicta capella inter nos amicabiliter initam sicut sine prauitate proinde facta est et sponte ab utraque parte recepta et in autentico inde confecto plenius continetur auctoritate apostolica confirmamus et presentis scripti patrocinio communimus ad rei autem notitiam pleniorem tenorem ipsius autentici presentibus de uerbo ad uerbum fecimus annotarj qui talis est. Odo autem Dux Burgundie hanc compositionem laudauit et ad petitionem utriusque partis manutenere promisit et quod eam faciet fideliter obseruarj. In cuius rei testimonium presenti scripto sigillum suum apposuit. Abbas et conuentus sancti Stephani, decanus et capitulum capelle, ut hoc ratum in posterum haberetur sigilla sua similiter presenti scripto apposuerunt. Actum anno gratie m° cc° XVII° mense maio. Nulli ergo omnino hominum liceat hanc paginam nostre confirmationis infringere uel ei ausu temerario contraire. Si quis autem hoc attemptare presumpserit indignationem omnipotentis Dei et Beatorum Petri et Pauli apostolorum eius se nouerit incursurum. Datum Ferentini III° idus Augusti Pontificatus nostri anno secundo.